કટકમાં ભાગવતે જણાવ્યું હતું કે તમામ ભારતીયોની સાંસ્કૃતિક ઓળખ હિન્દુત્વ છે અને દેશના વર્તમાન રહેવાસી આ મહાન સંસ્કૃતિની સંતાન છે. તેમણે સવાલ કર્યો હતો કે જો ઇંગ્લેંડના લોકોને ઇંગ્લિશ કહેવાય છે, જર્મનીના લોકોને જર્મન, અને અમેરિકાના લોકો અમેરિકન છે તો હિન્દુસ્તાનના તમામ લોકોને હિન્દુ તરીકે કેમ ઓળખાતા નથી. ત્યારે ભાગવતના આ નિવેદન પર ખૂબ જ બબાલ મચી હતી. ભાગવત વિશ્વ હિન્દુ પરિષદના સર્વજયંતી સમારંભના ઉદઘાટન કાર્યક્રમમાં ભાગ લેવા માટે કૃષ્ણ જન્માષ્ટમીના અવસરે મુંબઇમાં હતા.